
Qs*  causa  mihi  sit,  amice  spectatissime,  optime  et 
charissime  pater,  hasce  pagellas  tibi  commendandi  paucis 
dicam.  Omnes  qui  se^e  student  ad  summos  rei  medicas 
honores  in  hac  Academia  illustri  efferre,  ac  potestatem 
ex  ea  Medicinam  legitime  faciendi  impetrare,  ejus  leges 
requirunt  ut,  periculis  privatis  peractis,  specimen  ali¬ 
quod  suorum  in  studiis  progressuum  in  lucem  profer¬ 
rent.  Ego,  huic  obsecuturus  mandato,  hunc  feci  libel¬ 
lum,  et  eum  ipsum  tibi  cum  summa  voluntate  nunc  dedico, 
ideo  quod  nullum  officii  sentiam  a  me  prseteriri  oportet, 
quo  aliqua  saltem  fieret  animi  vere  grati  significatio. 
Multum  tamen  ejus  me  pcenitet,  quod  nihil  habeam  tibi 
offerre  tuis  erga  me  beneficiis  dignius  ,  nec  facile  erit 
eam  magnitudinem  observantias  invenire  quae  tot  tantis¬ 
que  favoribus  respondere  possit.  Te  ornatum  ex  virtu¬ 
tibus  tuis  Deus  Opt.  Max.  diu  servet.  Vale  !  ac  hoc, 
quantulumcunque,  monimentum  et  pignus,  amoris,  ami- 
citiae,  gratiaeque  a  filio  devinctissimo  humaniter  accipe. 

LAURENTII  B.  NELIGAN 


r  de 

morbis  Respirationis 

DISSERTATIO  MEDICA 

INAUGURALIS. 


Cum  primum  animum  ad  scribendum  de  mate' 
ria  medicinali,  necessitate  coactus,  appuli,  rem 
haud  omnino  inutilem  fore  credidi,  si  id  mihi 
negotii  darem  morbos  ut  exponeret,  quam  fe» 
cissem  dissertationem,  eos  qui  respirationem 
gentis  humanae  maxime  et  gravius  afficiant. 
Facturusne  tamen  operae  pretium  sim  non  adhuc 

•*  i  *•* 

pro  cei  to  dicere  ausim  ^  quo  enim  magis  propo¬ 
situm  meum  in  mente  revolvo,  eo  magis  mihi 

/ 

persuadetur,  quod  dissertatio  hujus  instar  non 
admittere  tractationem  plenam  tantorum  tam- 

A 


que 

/  I 

que  numerosorum  morborum  possit.  Minime 
igitur  mirandum  sit  si  quam  maxime  generales 
viderentur  observationes  quas  hic  de  his  mor¬ 
bis  comprehendat  libellu.s,  quoniam  fere  om¬ 
nium  indicia  notatu  maxime  digna,  causas,  qua¬ 
tenus  ad  curationem  aliquid  conferant,  et  natu¬ 
ras  medendi  ab  auctoritatibus  optimis  approba¬ 
tas,  mea  atque  observatione  confirmatas,  de¬ 
monstrare  conabor,  et  satis,  ut  spem  habeo,  ad 
cognoscendum  perspicua  reddam.  Quantus  in 
ullo  hujuscemodi  tentamine  sit  usus,  quantum¬ 
que  ponderis,  dicere  non  volo,  nec  si  velim  ne- 
cesse  esset ;  nemo  enim  ignorare  potest,  qui  vel 
minime  medicinae  operam  dederit,  quod  omni¬ 
um  functionum,  quibus,  ad  vita  perfruendum 
tam  necessariis,  corpus  humanum  instruxit  Na¬ 
tura,  nulla  attentionem  medici  magis  sibi  flagi¬ 
tat  quam  respiratio,  quippe  qua  nulla  frequenti¬ 
us  male  se  habet,  nullius  ingentium  periculo- 

m 

rum  magis  plenae,  vitaeque  hominum  magis 
inimicae,  sunt  affectiones. 

Ante 


i 

Ante  vero  quam  de  ejus  morbis  dicam  ea, 
quae  dicenda  in  hac  dissertatione  arbitror,  res  * 
postulare  videtur  modos  quibus  perficitur  ic~ 
spiratio  exponere,  et  quse  homines  de  ejus,  ni 
corpore  animali  usibus  censent  attingere ;  et  haec 
quam  paucissimis  potero  nunc  absolvam. 

•  /  *T~ 

Respiratio  ex  dupiice  constat  motu,  inspira¬ 
tione  nempe  et  expiratione,  quarum  aha  aei  in 
pulmonem  recipitur,  altera  ex  pulmone  vicissim 
expellitur.  Actiones  quibus  hi  motus  perfici¬ 
antur  multum  voluntati  parent,  ut  illorum  va¬ 
riatione  in  loquela,  cantu,  et  similibus,  satis  evi¬ 
dens  sit,  tamen  plerumque  inscio  homine*,  et,  si 
nimis  diu  protrahantur,  citra  voluntatem,  vel 
etiam  contra  nitente  homine,  iterantur . 

Eorum  h^ec  conditio  estf  Sub  inspirationem 
\ 

e 

thorax  ampliatur  partim  hctff typam,  seu  septi 
transversi,  (musculi  viribus  magnis  pvcediti  in 
imo  thorace  positi,)  contractione,  qua  a  conca- 
vo,  quod  statu  relaxato  versus  cavum  abdo- 


mmis 

minis  facit,  ad  planum  ejus  centrum  attrahit ; 

\ 

partim  musculis  inter  costas  sitis  costas  ob 
contractionem  elevantibus  :  dum  os  sterni  ele- 
vatur,  vel  potius  protruditur.  Actionibus  nunc 
recensitis^  invitare  videntur  necessitas  quasdam 
natura  ad  rem  tam  necesariam  instituta,  quas 
hominem  ad  spiritum  ducendum  cogit-,  mus¬ 
culosque,  qui  respirationi  inserviunt,  in  con- 

*  N  *  ’  *  ‘  )t 

tractionem  ciet ;  et  aer,  qui  instar  omnium  cor¬ 
porum  fluidorum  cavernas  omnes  implet,  in  pul¬ 
monem  irruens,  et  illum  distendens»  Ilis  viri¬ 
bus,  aut  simul  junctis,  aut,  ut  res  postulet,  par¬ 
tim  segregatis,  thorax  quoquoversum  amplior, 
scilicet  longior,  latior,  profundior,  fit :  spiritus 
trahitur.  Ad  inspirationem  autem  validam,  dif¬ 
ficilem,  aut  morbidam,  alii  quoque  musculi  in 
auxilium  vocantur,  quotquot  nimirum  costas 
elevare  possint. 

Thorace  sic  amplificato,  inspiratione  facta, 
relaxantur  septum  transversum  et  alii  musculi 
qui  ad  actionem  citi  sunt :  costse,  partim  ex  pon- 

dere3 

dere,  partim  vi  resiliendi  cartilaginum  et  liga- 
mentorum  illis  nexorum,  descendunt ;  fibrae 
musculosae  ramulorum  asperae  arteriae  contra¬ 
hunt  ;  et  sic  aer  expellitur,  thorax  minuitur, 
expiratur.  His  actionibus  favent  praeterea  illa 
lex  corporis  animalis,  qua  instituitur  quod  omnis 
musculorum  contractio,  sana  parte,  relaxatione 

sequeretur,  et  mediastinum ,  contractione  septi 
tranversi  distractum,  hoc  septum  vi  sua  reniten¬ 
di  sursum  invitans.  Ad  expirationem  autem 
t  validam,  abnormem,  alii  quoque  musculi  in  con¬ 
tractionem  cientur,  omnes  scilicet  qui  costas  de- 
pnmere  possint :  dum  musculi  abdominis  aut 
voluntati  aut  necessitudini  parentes,  sese  contra¬ 
hunt,  et  res  in  superiore  abdominis  parte  con¬ 
tentas  in  septum  transversum  impellunt. 


Quod  ad  usus  respirationis  attinet,  hic  pri¬ 
mum  unum  considerandum  est,  si  aliquid 
ad  circuitum  sanguinis  per  pulmonem  expedi¬ 
endum  afferat  haec  functio.  Ex  tempore  illius, 
qui  pater  nostrae  artis  salutatur,  ad  hoc  usque 

nostrum, 

nostrum,  nunquam  defuissent  qui,  et  maxima 
ex  parte  medici  nominis  gravissimi,  in  spinarum 
medicinae,  vel  potius  physiologia,  enodatione  ex¬ 
pertissimi,  existimavere  respirationem,  nunc  sub 
inspirationem  expedire,  nunc  sub  expirationem 
sanguinis  transitum  per  pulmonem  impedire. 
Mihi  multo  minore  imperio  valere  in  ejus  tran¬ 
situ  quam  ii  sibimet  persuasere  videtur,  et  in 
nostra  astate  illi  sunt  quibus  asserere  placet  illum 
usque  retardare.  Pulmo  certe  dum  collapsus, 
ut  in  foetu,  et  partim  in  homine  adulto  sub  ex¬ 
pirationem,  nam  partibus  quibus  in  contactu  est 
premitur,  tantam  sanguinis  copiam,  quantam  illi 
ventriculus  dexter  cordis  immittat,  libere  reci¬ 
pere  nequit,  vel  sanguinem  quem  antea  recepit 
cordi  iterum  reddere.  In  foetu  igitur,  cui  pul¬ 
mo  nunquam,  dum  in  utero,  distenditur,  iter 
aliud  huic  sanguini  dedit  natura,  sed  hoc 
in  adulto  homine  occludit.  Huic  ideo  sub  expi¬ 
rationem  sanguis  in  pulmone  accumulari  vide¬ 
retur  ;  nec  sub  inspirationem  multo  melius  res 
sese  habeat :  nam  quanquam  tunc  temporis  ma¬ 
jor 

ior  recipiatur  in  pulmonem  sanguinis  copia,  ma¬ 
le  tamen  per  eum  transit  propter  ramulos  vaso» 
rum  pulmonis  cellulis  ejus  aere  distentis  com¬ 
pressos.  Hinc  ingratus  sensus,'  ad  dolorem  bre¬ 
viter  crescens,  adest,  si  spiritum  nostrum  inter¬ 
cludere  conamur  post  expirationem  vel  inspira¬ 
tionem  communem.  Quse  cum  ita  sint,  haud 
difficile  explanatu  erit  quod  pulmo,  neque  dum 
comprimitur  neque  distenditur,  sanguinem  libe¬ 
re  vel  accipiat  vel  transmittat ;  et  forsan  liberi¬ 
us  accipiat  et  transmittat  dum  in  statu  inter  hos 

'  i 

medio  est. 

%  * 

.  _ ..  . .  .  1 

Alios  respirationis  usus  hoc  multo  clariores 
ex  ejus  effectibus  discimus.  Per  inspirationem 
aera  admittit  purum,  scilicet  ex  debitis  partibus 
gasis  oxygenosi  gasisque  azotici  et  parvulo  gasis 
acidi  carbonici  compositum,  pulmo :  sed  aer  im¬ 
purus  ex  gasis  acidi  carbonici  vi  magna,  gasis 
azotici  pristina  prope  quantitate,  cum  vapore 
aquoso  multo,  sed  parvulo  gasis  oxygenosi ,  sub 
expirationem  e  pulmone  emergit.  Ideo  aer. 


antea 


I 

1  f 

antea  flammae  et  vitae  animali  columen,  nunc 
illis  exitio  est. 

i 

Sanguis,  posteaquam  per  arterias  in  omne  cor¬ 
pus  diffundatur,  et  omnibus  ejus  usibus  inser- 
visset,  per  venas  ad  auriculam  (ut  vocant)  cordis 
dextram  reducitur,  cum  chylo  et  lympha  mis¬ 
cetur,  et  in  pulmonem  colore  subniger  immitti¬ 
tur  ;  sed  post  ejus  per  illum  circuitum,  colore 
rubens  ad  cor  iterum  redit. 

s  ^ 

Unam  et  eandem  habere  communiter  causam 
efficientem  hae  existimantur  mutationes  binae, 
aeris  puta  et  sanguinis.  Quanquam  hanc  cau¬ 
sam,  antea  omnino  opertam  et  obscuritate  invo* 
lutam,  multum  illustravere  novae  in  scientia  che- 
mica  patefactiones,  nihilominus  fateri  oportet, 
plui  imum  adhuc  requiri  ut  accurationem  debi¬ 
tam  attingat.  Illius  enim  plenam  et  absolutam 
nemo  adhuc  consequebatur  explicationem,  et 
non  etiam  inter  hos  tantos  viros  qui  chemiam , 

«  illam  scientiam  luculentam  atque  perpulchram, 

N  quas 

quae  novas  dat  leges  philosophiae  ipsae,  et 
sine  cujus  auxilio  omnino  manca  esset  medi¬ 
cina,)  ex  tenebris  eripiendo,  augendo,  locuple¬ 
tando,  gloriam  famamque  immortalem  adepti 

* 

sunt,  non  convenit  quo  pacto  hae  effici  possint 
mutationes.  Alii  autumant  gas  oxygenosum  ae¬ 
ris  cum  hydro -carbone,  quem  sanguis  venofus 
habet,  conjungere,  et  gas  acidum  carhonicum  va¬ 
poremque  aquosum  tali  conjunctione  formata  ef¬ 
fugere,  et  sic  sanguinis  et  aeris  qualitates  muta¬ 
re  ;  alii,  oxy genum  forma  aeris  cum  ejus  calor  {co 
exuens,  sanguine  ipso  conjungere,  dum  ejus 
caloricum  cum  hydro-carbone  conjungit  et  cum 
illo  vaporem  et  gas  acidum  carbonicum  format ; 
aliisque  placet  dicere  utraque  hac  via  quodam¬ 
modo  conjuncta  effici,  et  hos  ut  sequar  potius 
inclinat  animus,  quanquam  praeterea  puto  quod 
maxima  pars  vaporis  ex  vasibus  minimis  extre¬ 
mis  pulmonis  exhalat. 

Usus  harum  mutationum  sit,  vel  ut  aliquid 
corporibus  nostris  noxium  emergat,  vel  aliquid 

B  utile 

utile  recipiatur ;  vel,  si  postremae  credamus  opi¬ 
nioni,  ut  simul  aliquid  noxium  emergat  atque 
aliquid  utile  recipiatur,  et  sic  sanguis  aptus  ad 
cor  et  arterias  in  actionem  excitandum,  usibus» 
que  ejus  aliis  ubique  corporis  inserviendum,  for¬ 
maretur. 

/  ,  • 

Respiratio  etiam  fons  esse  videretur  animali¬ 
bus  caloris,  vel  illius  facultatis  quas  omni  ani¬ 
mali,  salva  sanitate,  inest,  seipsum  ad  unam  me¬ 
diam  caloris  temperiem  servandi,  quamvis  tem¬ 
peries  aeris  externi  ad  calorem  vel  frigus  (ut  po¬ 
pulariter  loquimur)  varia  fuerit.  In  hoc  expli¬ 
cando  multum  etiam  subest  noctis ;  multae  enim, 
et  quidem  diversissimae  naturae  conjecturae,  et 
ante  et  post  nova  iri  chemia  lumina,  ad  ejus  expli¬ 
cationem  fuissent  propositas,  atque  alias  aliud  de 
illo  judicavissent  philosophi  prout  leges  philoso¬ 
phandi  de  actionibus  vitalibus  variaverint ;  quo¬ 
circa  modo  fennentatione  chemica ,  modo  frictione 
; mechanica ,  illud  explicare  conati  fuerint,  et  in  nos¬ 
tra  aetate  idem  mutationibus  chemicis  ascribunt. 

Ut 


DE  MORBIS  RESPIRATIONIS.  1 1 

\ 

Ut  in  disceptationibus  illis  nosmet  irretiremus  a 

v  / 

nostro  proposito  omnino  alienum  est,  sat  igitur 
sit  conjecturam  si  exponerem  viri  ingeniosissimi 
et  medici  Crawford.  Me  haud  pcenitet  ejus  sen¬ 
tentias  esse,  idcirco  quod,  si  non  omnino  perfec¬ 
ta  sit,  omnes  quas  apud  alios  auctores  invenio 
sententias,  ut  puto,  perfectione  excedit,  et  nos 
in  dubio  relinquit  an  ejus  auctoris  solertiam,  an 
diligentiam  ac  industriam,  magis  admiraremur. 
Ille  ab  experimentis  haud  parum  multis  coegit 
sanguinem  arteriosum  majorem  habere  faculta¬ 
tem  caloris  elementum  ( caloricum  nunc  vocant) 
recipiendi  sanguine  venoso,  gas  oxygenosum  ma¬ 
jorem  gase  azotico  et  vapore,  (quos  ad  forman¬ 
dos  contribuere  credidit)  conjunctis  :  itaque  pro 
hac  facultate  caloricum  suum  invicem  in  pulmone 
mutare  putavit,  dum  caloricum  quod  ita  in  san¬ 
guine  arterioso  latens  existit,  liberum  et  sensi¬ 
bus  evidens  in  circuitus  cursu  gradatim  fit,  prout 
hic  sanguis  ejus  natura  exuat,  naturamque .  san¬ 
guinis  venosi  induat. 


Alii 

Alii  autumant  contra,  et  argumentis  nec  ina- 

\  -  J 

nibus  nec  futilibus  cogere  volunt,  caloricum  aliis 
mutationibus  per  omne  corpus  extricari,  et  ex 
pulmone  per  expirationem  emergere.  Cete¬ 
rum  hujus  ac  aliarum  de  hac  re  opinionum  fi- 

_  ' 

des  penes  auctores  suos  erit. 

Proximum  est  de  morbis  nunc  agere,  vel  ad 
rem  propositam  perventum  est.  Patet  maximum 
respirationem  inter  et  alias  functiones,  totum¬ 
que  denique  corpus,  intercedere  connexum ; 
his  igitur  laesis,  vel  alia  atque  alia  ratione  male 

se  habentibus,  vitia,  prout  plus  minus  generalia 

\  m  j 

fuerint,  illa  participabit.  Hac  de  causa  pluri  - 
* 

mis  morbis,  cum  eorum  qui  in  febre  sunt,  tum 
quoque  multorum  sine  febre,  afficitur  respiratio 
vel  levius  vel  gravius,  velut  tussi,  singultu,  fletu 
vel  risu  immodico,  et  similibus.  Ouinetiam,  si 
quando  spiritus  difficilius,  laboriose,  et  cum  do¬ 
lore,  trahitur,  a  quacunque  causa  oriatur,  Dys¬ 
pnoeam  vocant  auctores  medici.  Hanc  tamen, 

quoniam  signum  morborum  solummodo  est,  et 

<■- 

V 


comes 

comes  multorum  ex  morbis  de  quibus  protinus 
nostra  sermo  erit,  pariter  ac  affe&iones  supra 
dictas,  praeteribo. 

* 

Respiratio  in  ejus  functione  impediatur,  vel 
omnino  cesset.  Morbi  qui  illam  gravius  impe¬ 
diunt,  et  igitur  sub  nostra  deliberatione  cadunt, 
ex  affectionibus  partium  quae  ejus  actionibus 
spectant  oriuntur  ;  omnino  intercluditur  spiritus 
propter  aera  ex  pulmone  exclusum  aut  aera  me¬ 
phitibus  onustum  in  pulmonem  receptum.  Pri¬ 
ores  morbi  sunt  vel  acuti  seu  in  febre,  vel  vetus¬ 
ti  et  sine  febre  ;  illis  referantur  Tussis  seu  Ca - 
tarrhus ,  Cynanche ,  Pneumonia ,  Phthisis ,  Hoc- 
moptysis  ;  his  Hydrothorax ,  Pertussis ,  Asthma . 
Ita  ex  ordine  illos  tractavero  morbos,  sed  opor¬ 
tebit  ut  ab  serie  exposita  aliquantulum  digrediar, 

quoniam  pertussim  a  catarrho  disjungere,  quip¬ 
pe  utrique  idem  indicium  maxime  notabile,  tus¬ 
sis  nimirum,  communis  existit,  mihi  nequaquam 
fas  esset ;  ideo  de  pertussi  inter  morbos  qui  rec¬ 
tius 

tius  in  febre  sunt,  et  proxime  ad  catarrhum, 
verba  faciam, 

v  , »  •  i  i t  *  %| 

i  ^  •  ■»  J  ' 

*  Tussis  est  vehemens,  sonora,  plena,  aeris  e 

•  ... 

pulmone  expulsio,  inspiratione  plena  antecessa, 
citra  voluntatem  plerumque  excitata,  voluntati 

*  .  ,  -  i  •  > 

tamen  semper  excitabilis.  Ssepissme  excitatur 
quovis  irritamento  chemico  vel  mechanico  alicui 
parti  asperse  arterise  admoto,  quod  musculos 
respirationis,  consensu  partium,  ad  id  ipsum  ex¬ 
pellendum  in  motum  convulsivum  ciet,  dum  aer 
per  glottidem  plus  minusve  constrictam  reverbe- 
rans  sonum  dat.  Nunc  igitur  motus  sit  appri- 

e  ,  ,  \  * 

me  salutaris  et  ad  periculum  evitandum  excita^ 

.  \  ( 

tus,  nunc  autem  est  vel  ipsa  morbus,  vel  mor¬ 
borum  aliorum  concitator,  vel,  quod  postea  ' 
clarius  reddetur,  plurimis  morbis  comitem  se 
jungit  molestam,  ssepe  morbo  ipso  magis  vexan* 

■v 

tem. 

* 

i 

*  •  \  .•  A  # |  •  .(• 

Inter  notissimos  morbos  is  est  qui  Catar- 
^hus,  quique  gravedo  nominatur,  et  quem  xaf 

t%oxw  tussim  alii  vocant.  Notas  sunt  tussis  mo^ 
lesta  et  frequens,  febris  plerumque  lenis,  et  dis- 
tillatio  humoris  ex  naribus,  faucibus,  et  ramulis 
asperse  arterias.  Caput  etiam  saepe  leniter  do¬ 
let,  gravitas  ejus  tentitur,  frequentia  aliquando 
sternutamenta  sunt.  Tunc  catarrhus  simplex 
est ;  sed  si  his  notis  accedit  debilitas  in  primo 
morbi  accessu  summa,  cujus  vehementia  multos 
vitam  cum  morte  commutare  facit,  atque  febris 
typhodes ,  et  pestifer  per  plurimas  terras  longe 
lateque  grassatur,  catarrhus  epidemicus  et  Influ¬ 
enza  vocatur.  Huic  causa  externa  contagium 
est,  illi  humiditas  vel  frigus  (id  est  absentia  ca¬ 
loris),  vel  potius  frigoris  et  caloris  vicissitudines 
subitas.  Pulmonem  saepe  exasperant,  et  pneu¬ 
moniam  vel  phthifm  inducunt ;  venientibus  igi¬ 
tur  cito  occurritur.  Ubi  catarrhum  simplicem 
sensimus  protinus  abstinere  cibo  pleno,  animali, 
et  poculis  irritantibus,  afflictum  dirigere  de¬ 
bemus  ;  quiete  etiam  uti.  Aurea  sententia  est 
illa  Celsi  de  hoc  morbo  ;  Raroquejit ,  ut  si  biduo , 
vel  certe  triduo  nobis  temperavimus ,  id  vitium  non 

levetur . 

levetur .  Differre  sanguinis  missionem,  si  signa 
inflammationis  gravarent,  periculum  est.  Raro 
tamen,  si  unquam,  hanc  curationem  catarrhus 
epidemicus  admittet,  ob  magnam  debilitatem  qua 
incipit  febrisque  speciem  qua»  progreditur,  sed 
remedia  tonica ,  velut  vinum  et  cinchonam ,  postu¬ 
lat.  Ad  tussim  laevandam  somnumque  procre* 
andum,  nam  haud  laeve  taedium  illis  his  morbis 
implicitis  e  vigilia  oritur,  opio,  et  etiam  reme¬ 
diis  quae  excreationem  e  pulmone  promoveant, 
praecipue  vaporis  aquae  inspiratione  et  remediis 
vomitoriis  lenibus,  atque  illis  quae  fauces  illim¬ 
ant,  utendum  est.  Ubi  torpet  vox,  fauces  ex¬ 
ternae  lana  circumdandae.  Pedes  n  aqua  tepi¬ 
da  fovere  hora  somni,  diluentibus  et  remediis 
quae  sudorem  leniter  eliciant  uti,  saepe  in  catarr- 
ho  simplici  optimum  est. 

Pertussis  morbus  est  magis  inveterata  ma¬ 
gisque  convulsiva  tussi  comitatus.  Tussis  cum  in¬ 
tercapedinibus  impetus  facit,  et  in  ejus  accessio¬ 
nibus  omnem  expirationem,  praeter  primam,  in¬ 
spiratio 

spiratio  cum  clangore  et  sibilo  stridulo  facta  an» 

tegreditur  ;  facies  turgida  evadit  et  rubra,  oculi 

^  *  * 

scintillant,  sanguis  haud  raro  e  naribus,  oculis, 
et  auribus  erumpit,  muci  paululum  e  pulmone 
exscreatur,  ventriculus  ad  vomitum  cietur. 
Talibus  signis  •  vehementibus  accedit  ssepe  con- 
vtilsio,  qua  aeger  concidit,  et  saepe  in  accessione 
tussis  aliquod  sustentaculum  prehendit  ni  cadat. 
Nullam  in  se  febrem  habet  pertussis*  sed  ubi  ve¬ 
hemens  est,  inflammationem  pulmonis,  ideoque 
febrem,  inducit.  Pestifere  semper  grassatur,  et 
propterea  quod  semel  tantum  per  vitam  aliquem, 
afficiat,  pueros  maxime  tentat ;  aliquando  tamen 
homines  adulti,  vel  robustissimi,  eo  laborant, 
ej usque  accessiones  male  resistunt.  Ubi  febris 
in  hoc  morbo  vehemens  est,  id  malum  est ;  et 
tunc  sanguinis  missione,  purgatione,  et  epispasti- 
cis  utendum  est.  Ubi  impetibus  ejus  finem  po¬ 
nit  vomitus,  lenior  semper  est ;  natura  igitur  do¬ 
cet,  et  comprobat  experientia,  vomitum  medi¬ 
camentis  lenibus  et  cito  agentibus,  velut  ipecacu- 
anha  aut  syrupo  s  cilles  maritima ,  excitatum  pro- 

C  desse 

desse,  ubi  post  tussim  abest  vel  non  multum  pro¬ 
dest.  Vix  unquam  expedita  curatio  est,  sed 
diu  plerumque  sine  periculo  vel  febre  durat,  et 
parum  ei  proficiunt  medicamenta.  Nunc  ama¬ 
ra  et  tonica ,  velut  cinchona ,  praeparationes  ex 

i 

ferro,  et  aquae  frigidae,  sunt  tentanda. 

Cynanche  vel  Angina  cognoscatur  ex  im¬ 
pedita  vel  respiratione  vel  vorandi  facultate,  vel 
utraque,  faucibusque  simul  plerumque,  ubi  in 
conspe&um  veniant,  rubore  et  tumore,  saepe 
ulceribus,  affe&is.  Cynanche  tonsillaris  est  ubi 
maxime  tument  exulceranturque  uva,  tonsillae, 
aliaeque  oris  partes.  Cum  vehemens  est,  vix  ci¬ 
bum  devorare  aeger,  vix  potionem  potest,  po¬ 
tioque  per  nares  remeat ;  os  plerumque  hiat, 
exeriturque  lingua,  adeo  ut  linguam  canis  siti- 

t 

entis  imitatur.  His  accedit  aestus  atque  sitis,  a- 
liaeque  febris,  ardentis  notae.  Ex  corpore  frigo¬ 
ri  vel  humiditati  exposito,  vel  ex  his  faucibus 
applicatis  quae  illas  exasperent*  hoc  genus  mor¬ 
bi  oritur.  Si  febris  maxime  'gravaret  sanguis 


e 


DE  MORBIS  RESPIRATIONIS.  19 


e  brachio  mittendus  est,fed  raro  id  postulatur,  ei- 
que  sat  proficit  sanguinem  cucurbitulis  vel  hirudi¬ 
nibus  ex  faucibus  externis  detrahere,  atque  illis 
epispasticum  adhibere.  Si  fauces  vel  cibum  vel 
spiritum  non  capere  possunt,  praecidenda  uva,in- 
cidendaeque  sunt  tonsillae.  Vomitoria  initio  mor- 
exhibita  saepiffime  illum  comprimunt.  Purga¬ 
tionibus  lenibus  utendum  est,  gargarizandum- 
I  que  ex  vino  vel  aceto  aqua  obtusis,  vel  infuso 
rofae  cui  plus  quam  habet  acidi  sulphurici  instilla¬ 
tur.  Curationemque  adjuvat  vaporis  aquae  in¬ 
spiratio. 

Alia  species  est  cynanches  quam  parotideam 
vocant,  qua  tument  fauces  externae,  cibusque 
multum  impeditur.  Vix  tamen  ad  morbos  res- 

it 

pirationis  pertinet. 

t  .  .  s 

Afperam  arteriam  fere  omnino  afficit  cy¬ 
nanche  trachealis ,  habetque  vocem  raucam  et 
cum  strepore  et  stridore  instar  galli  novi  cantus 
redditam,  tussim  cum  clangore  factam,  atque 

C  2  spiritum 

spiritum  cum  difficultate  ad  intercapedines  ad¬ 
ductum.  Membrana  nova  vias  spiritus  in  hoc 
morbo  occupat,  et  forsan  signa  ad  intercapedines 
spasmodice  revertentia  exasperat.  Infantes  prae¬ 
cipue  adoritur,  et  frigus  illi  est  caufa,  Auxi¬ 
lium  est  si  ventriculus  ad  vomitum  inter  initia 
cogatur.  Sanguis,  si  febris  vehemens  sit,  de¬ 
trahendus  est,  epispastica  collo  aplicanda,  uten- 
dumque  remediis  antispa$modicis ,  praecipue  opio 
atque  assa  fcetida . 

t 

Atque  haec  quidem  his  morbis  implicitis  fa¬ 
cienda  sunt,  sed  longe  alia  illis  qui  illa  specie, 
quam  haud  inepte  Cynanchen  malignam  vocant, 
laborant.  Ejus  hae  notae  sunt ;  ulcera  in  fauci¬ 
bus  adsunt  quae  crustis  mucosis  coloris  albi,  vel 
cineritii,  vel  nigri,  teguntur  ;  febris  cum  pulsi¬ 
bus  arteriarum  parvis  et  debilibus  et  maxima 
virium  prostratione  urget ;  cutisque  passim  ha¬ 
bet  maculas  floridas,  quibus  conjungentibus  bre¬ 
vi  tota  rubet.  Aliquando  sine  signis  cynan- 
ches^  sed  cutis  rubore  solo  progreditur  et  tunc 

scarlatina 

scarlatina  vocatur  ;  aliquandoque  fauces  afficiun¬ 
tur,  cutis  non  rubet.  Cynanche  maligna,  ubi 
etiam  cutem  non  afficit,  a  cyanche  tonsillari  dig¬ 
noscatur  facile,  nam  pestiferus  morbus  est  illa, 
hsec  nunquam  ;  fortem  femineam,  homines  in 
teneris  unguiculis,  atque  debilitatos,  illa,  hasc 
robustos  et  plenos,  plerumque  adoritur.  Sta¬ 
tus  febris  diverfus  est,  et  cynanche  maligna  in 
ejus  insultu  plerumque  cum  vomitu  et  alvi 
fluxu,  et  per  totum  morbum  cum  distillatione  e 
naribus  et  ore  liquoris  exulcerantis,  comitatur. 

In  hac  specie  sanguinis  detractio  pessimos  habet 

effectus,  et  raro  morte  caret,  neque  hoc  neque 

* 

quovis  alio  remedio  debilitante  utendum  est,  ni¬ 
si  si  in  novissimo  cafu  signa  inflammationis  gravis¬ 
sime  urgerent,  et  illis  nil  succurrerent  remedia 
mitiora*  Prosunt  autem  medicamenta  tonica  et 
antiseptica ,  nempe  acidi,  vinum,  et  cinchona. 
Vomitu,  sed  inter  initia  solummodo,  utendum 
est;  gargarizandum  est  ex  decocto  cinchonce  vel  infu¬ 
so  rosee  cum  acido  sulphurico ,  tinctura  tnyrrhee ,  et 
similibus  reprimentibus.  Sed  inter  gargarizan¬ 
dum,  et  omni  tempore,  summo  ope  enititur,  ni 

ceger 

aeger  liquorem  acrem,  qui  e  naribus  et  fauci¬ 
bus  distillat,  devoret,  nam  in  ventriculum  re¬ 
ceptus  eum  et  totum  tubum  alimenti  erodit,  et 

'  / 

vomitum  atque  alvi  fluxum  adeo  sisti  difficiles 
excitat,  ut  metus  sit,  et  persaepe  confirmatur, 
ne  aegri,  quibus  morbus  adhuc  pepercerat,  ni¬ 
mia  exinanitione  absumerentur.  Conquiescendi 
et  consistendi  funt,  ubi  oriantur,  diluetitibus ,  ab¬ 
sorbentibus,  opio ,  et  astringentibus.  Perfusio  cor¬ 
poris  totius  frequens  cum  aqua  frigida  omnium 
in  hoc  morbo  eximium  esse  remedium  decanta¬ 
tur  ;  notitia  ejus  usus  admodum  nupera  inter 
nos  est,  et  in  multis  febribus  cum  optimo  even¬ 
tu  usurpari  vidi.  Post  hunc  morbum  cuticula 
plerumque  squamatim  removetur,  et  ei,  ubi 
male  occuritur,  succedit  aqua  intercus. 

Morbus  is  qui  ex  inflammatione  pulmonis 
vel  membranae  ei  finitimae  gignitur.  Pneumonia 
vocatur.  Eumque  in  duos  morbos,  prout  hanc 
vel  illum  affici  putaverint,  diducunt,  sed  non 
omnino  recte  ut  mea  fert  opinio,  quippe  vix  un¬ 
quam 

\ 

quam  separatim  existunt,  raro  dignosci  possunt, 
et  iisdem  remediis,  pro  gravitate  signorum  ex¬ 
hibita,  ambobus  medetur.  Notae  sunt  febris 
plerumque  ardens,  dolor  in  aliqua  thoracis  par¬ 
te,  tussis  quae  multum  sputum  exscreat,  aliquam» 
do  etiam  cruentum,  (sed  nullum  fere  initio 
morbi  exscreat),  spiritus  cum  molestia,  difficul¬ 
tate,  et  celeritate,  adductus.  Easdem  causas  ac 
catarrhus  simplex  habet,  idque  inducunt  alii  res¬ 
pirationis,  vel  partium  diversarum  corporis,  mor¬ 
bi  ,  robusti  et  pleni  ei  maxime  patent.  Deli- 

s 

/  I 

rium  in  hoc  morbo  pro  signo  mortis  inevitabilis 
apud  plerosque  auctores  haberi  invenio,  id  ta¬ 
men  adesse  inter  ejus  initia  vidi,  atque  gradatim, 
ac  morbo  occursum  est,  recedere.  Huic  mor¬ 
bo,  qui  in  insultu  et  processu  tam  terribilis  est, 
non  raro  nobis  in  sanguine  confestim  et  sine  ul¬ 
la  mora  misso  remedium  certissimum  est.  Er¬ 
go  ut  primum  is  ipse  aliquem  invasit,  ac  cog¬ 
noscatur,  oportet,  nisi  quid  maxime  prohibeat, 
incisa  vena  vulnere  amplo,  sanguinem  confiden¬ 
ter  detrahere,  proque  viribus  aegrotantis  ac 

'  morbi 

morbi  gravitate  ejus  fluxum  sinere,  et  iterum 
iterumque,  donec  vires  aegrotantis  patiantur 
morbusque  gravet,  idem  repetere.  Nonnulli 
tamen  potius  purgationi  curationem  fidunt,  fu¬ 
tili  scilicet  hac  impulsi  causa,  ne  sanguinis  nimia 
profusio  vires  exhauriret.  Inane  sed  id  est,  ni- 
misque  lentum  praesidium  in  morbo  tam  praeci- 
cipiti  expeditum  efficaxque  poscente  remedium. 
Quin  et  detrimenta  quae  ex  hac  profusione  ac¬ 
cipiant  aegri  nunquam  tam  atrocia  sunt  quam 
commoda  quae  ei  consequuntur  sunt  magna,  et 
nullos  morbos  hoc  insidiosiores  inducere  potest. 
Sed  habet  etiam  purgatio  lenis  sua  haud  sper¬ 
nenda  commoda.  I11  aere  neque  frigido  neque 
admodum  calido  aeger  retinendus  est,  cibus  et  po¬ 
tiones  irritantes  circumcidenda,  adhibendaque, 
post  febrem  sanguinis  missione  diminutam,  epis- 
p astica  parti  dolenti.  Remedia  quae  expectorari - 

s 

tia  vocantur,  praecipue,  si  aegro  non  molestiae 
sit,  vaporis  aquae  inspiratio,  et  opium ,  signis  in¬ 
flammationis  vehementibus  mitigatis,  danda. 


Non 

citatur,  dum  cor  ejus  vehementer  palpitat. 
Ex  vasis  extremis  pulmonis  suum  humorem  ni¬ 
mio  plus  quam  solent  effundentibus,  vel  vasis  ab¬ 
sorbentibus  suo  officio  nimis  segniter  fungenti¬ 
bus,  hic  morbus  oriri  solet.  Saepissime  afflictis 
subito  exitio  est,  nonnunquam  tamen  ad  tempus, 
brevius  aut  longius,  remediis  effusionem  e  vasis 
minuentibus,  aut  absorbentia  ad  actionem  mo¬ 
ventibus,  praesertim  illis  ex  hydrargyro  praepa¬ 
ratis  cum  squilla  exhibitis,  digitali ,  et  aliis  diu - 

reficis,  cathariticis ,  vel  sudortficis ,  curatur.  Ali- 

\ 

quando  etiam  si  firmum  sit  corpus,  si  juvenile, 
roborantibus  post  haec  usurpatis,  non  redibit. 

Asthma  est  morbus  quo  spirandi  difficultas 
vehementissima  modo  revertitur,  modo  omnino 
abest.  Ubi  ejus  impetus  facit,  spirare  aeger  sine 
sono  et  anhelatione  non  potest ;  spiritus  ne  nisi 
corpore  erecto  trahatur,  et  propter  angustias 
per  quas  aer  evadit,  sibilum  elidit.  Incipiunt 
plerumque  hi  impetus  media  nocte,  et  per  ali¬ 
quot  dies  durant,  per  diem  tamen  mitiores,  et 
terminant  plerumque  cum  tussi  et  exscreatione 

copiosa.  Tunc  intercapedines  habet  per  menses, 
et  aliquando  per  annum  totum,  saepe  tamen  bre¬ 
viores.  Consequens  erit  hunc  morbum  oriri  a 
spasmo  fibras  musculosas  asperae  arteriae  et 
musculos  respirationis  magnos  afficiente,  si  ani¬ 
madvertimus  quod  ille,  perinde  ac  alii  morbi 
spastici  dicti,  ex  causis  levibus  ad  intervalla  ex¬ 
citetur,  remediis  iisdem  occurratur,  et  urinae 
limpidae  rejectione  comitatur.  Hujus  morbi  in 
diversis  aegrotantibus  alic£  atque  aliae  sunt  pro¬ 
prietates,  quae  omnes  ideo  sunt  notandae,  quo¬ 
niam  aliae  aliter  curationi  ejus  vel  faveant  vel  ad¬ 
versent.  Modo  caelum  agreste,  serenum,  me¬ 
phitibus  liberum,'  modo  urbanum,  crassum,  fu¬ 
mis  et  mephitibus  onustum,  requirit ;  modo, 
et  plerumque,  aera  humidum,  refrigeratum, 
modo  tamen  siccum,  calidum  ;  modo  denique 
lenior  est  si  cibo  ventriculus  plenus  sit,  plerum¬ 
que  tamen  hoc  vel  minime  distento  ejus  impetus 
inducuntur,  aut,  antea  instantes,  maxime  gra¬ 
vantur.  Raro  ex  se  exitio  est  hic  morbus,  visu 
tam  horribilis,  impetu  quasi  suffocaturus ;  sed 

multorum 

multorum  lethiferorum  morborum,  ut  hydro- 
pum,  phthisios  (si  corpus  antea  phthisi  patet), 
et  aliorum  fundamentum  jacet.  Vix  illi  tamen 
medentur  remedia  ulla,  praecipue  ubi  a  parenti¬ 
bus  in  prolem,  nam  haeredetarius  morbus  est, 
transivisset.  Impetus  ejus  missio  sanguinis  mul¬ 
tum  mitigat ;  sed  multa  vetant  ut  hoc  pro  re¬ 
medio  saepe  proscribatur,  quantum  enim  cun¬ 
que  idoneum  morbo  levamen  prosit,  et  aegris 
qui  ejus  levaminis  antea  saepius  quam  rectius  es¬ 
sent  experti,  expetatur,  certissime  illis  frequen¬ 
ter  nocet.  In  prima  morbi  tentatione,  dum  la¬ 
borantes  robufti  sint,  (et  robustos  et  plenos 
maxime  tentat),  felices  edit  eventus,  sed  postea 
repetita  habitudini  corporis  ad  plenitudinem, 
non  raro  hujus  morbi  au&orem,  impulsorem, 
et  socium,  proclivitati  ad  hydropes,  et  debilita¬ 
ti  favet.  Siquidem  praecipiti  ac  gravissimo  mo¬ 
vetur  impetu  aeger,  adeoque  vehementi  ut  si 
non  resolvitur,  et  aliis  remediis  nil  sopiri  potest, 
eum  suffocaret,  sanguis  parce  detrahendus  sit ; 
prorsus  enim  praestare  videtur,  praesenti  mortis 

periculo 

periculo  aegrum  eripere,  quam  morbo  superato 
perire  sinere,  utcunque  vires  affligantur.  Alios 
asthmaticos  epispastica  juvant,  aliis,  propterea 
quod  strictura  in  pectore  sensum  augent,  non 
ferantur.  Alvus,  ut  minus  pressionis  in  trans¬ 
versum  septum  fuerit,  leniter  soluta  habenda 
est ;  ventriculus,  ubi  ex  distentione  nimia  gra¬ 
vat,  ad  vomendum  cogendus.  Natura  morbi 
/  r  * 

pariter  docet,  et  experientia  comprobavit,  haud 
parum  curationem  adjuvare  remedia  quas  anti- 
spasmodica  vocari  solent.  Opium ,  omnium  hujus 
generis  remediorum  validissimum,  dosibus  ap¬ 
prime  amplis,  medicamenta  fcetida,  ather  sulphu - 
ricus,  idemque  cum  alcohole ,  alcohol  ammoniatum , 
et  similia,  impetus  ejus  vel  instantes  arcent,  vel 
praesentes  solvunt,  vel  saltem  minuunt  et  tem¬ 
perant.  Morbo  absente  remedia  corroborantia, 
ut  cinchona ,  praeparata  ex  ferro,  aquae  frigidae, 
et  exercitatio  lenis,  nempe  ambulationis  subdia¬ 
lis  vel  gestationis,  ejus  reversum  diu  protra¬ 
hant. 

V  *  .  '*•*??■*  4  i 

Non  omni  tamen  pneumoniae  statu  est  hsec 
curatio  servanda.  Nam  ubi  exhaustos  et  senes 
adoritur,  et  signis  inflammationis  gravioribus 
caret,  sanguinis  detractio  non  solum  periculo 
erit,  sed  plerumque  aegroto  morti  citae:  Hunc 
statum  peripneumoniam  notham  appellant,  quam 
cum  maxima  diffidentia  tractare  conabor,  quo¬ 
niam  anceps  sit  an  magis  mirandum  an  delen¬ 
dum  est  quod  omnes  auctores  medicos  in  de¬ 
scriptione  ejus  notarum  adeo  discrepare  inveni¬ 
mus,  ut  alius  longe  alium  ab  altero  describere 

' 

morbum  sub  eodem  nomine  viderentur.  Tussis 
in  eo  dolentissima  est,  spiritus  difficilis  ;  multum 
pituitss  in  pulmonibus  retineri  videtur,  quam 
exscreare  frustra  plerumque  conatur  seger ;  do¬ 
lor  in  pectore  adest  obtusus,  cubare  molestum 
eft,  caput  dolet,  et  in  habitibus  corporis  supra 
positis  nascitur.  Effectus  est  pneumoniae  vel 
catarrhi,  et  a  statu  debilitato  vasorum  minimo¬ 
rum  pulmonis,  cuius  consequentia  est  proclivi¬ 
tas  eorum  ad  humorem  effundendum.  Sangui¬ 
nis  missio,  ubi  adest,  vel  adesse  suspicetur, 

D  (nam 

(nam  effusioni  favet),  fugienda  est.  Curationem 
autem  ejus  adjuvant  episp astica ,  inspiratio  vapo* 
ris  aquae,  vomitoria  lenia,  opium* 

Phthisis  Pulmonalis  miserrimum  genus 
morbi  est,  qui  plurimam  primaevo  flore  juven¬ 
tutem  extra  omnem  medicinae  opem  brevi  po¬ 
nit,  et  tardo  sed  praematuro  fato  rapit;  Tabes 
est  non  solum  pulmonis  sed  et  totius  corpo¬ 
ris,  et  cum  febre  hectica ,  prostratione  virium 
summa,  tussi,  et  expectoratione  puris,  cursum 
conficit.  Plerumque  ex  tuberculis  in  pul¬ 
mone  nascitur,  quae  exasperant  pneumonia, 
catarrhus,  aliique  bene  multi  morbi  ;  et 
pulmones  illis  opportunos  cumplurimum  red¬ 
dit  scrofula  haereditaria.  Illis  huic  morbo  op¬ 
portunis,  vel  illo  implicitis,  evitanda  sunt  fri- 
gus,  humiditas,  exercitatio,  et  omnia  irritantia. 
Multa  quoque  remedia  in  hoc  morbo  proposita 
fuissent,  quorum  plurima,  in  morbo  qui  vix  un¬ 
quam  (res  horribilis  relatu !)  curari  potest,  ad 
eiOaroca/ar  producendam  inserviunt.  De  his  ta¬ 


men 


DE  MORBIS  RESPIRATIONIS,  27 


men  silere  melius  puto  quam  parum  dicere,  quo¬ 
niam  plene  in  orbem  hujus  dissertationis  incidere 
non  possint*  et  aliis  properare  tempus  monet. 

Prius  forsan  de  Haemoptysi,  seu  sanguinis 
e  pulmone  rejectione,  dixissem,  quam  ulla  de 
phthisi  verba  feci,  nam  tam  saepe  hujus  effectus 
est  ut  Cullen  multarum  rerum,  quas  ipsi  secuti 
sumus,  auctorem  optimum,  induxerit  illam  hu¬ 
jus  sequelam  ponere.  Apud  omnes  medicos  ta¬ 
men  ex  confesso  est  phthisin  non  semper  haemop¬ 
tysi  praecedi,  et  certum  est  quod  diu  saepe  saevit 
haemoptysis  et  phthisis  non  sequitur.  Solet 
in  hoc  morbo  sanguis  spumans  et  floridus  e 
pulmone  tussicula  expui,  fauces  prurire,  spiri¬ 
tum  difficile  adduci,  pectus  sensu  anxietatis  vel 
doloris,  et  caloris  affici.  Juvenes,  plenos,  et 
illos  thorace  deformatos,  maxime  exercet.  Pe¬ 
riculum  maximum  minitare  videtur,  sed  raro 
eos  illo  implicitos  mortem  occumbere  facit ;  nam 
plerumque  sponte,  vel  medicamentis  cedit.  In¬ 
terdum  tamen  corpus  exinanitione  absumit,  vel 
phthisin  pulmonalem  inducit.  Inter  ejus  initia, 

praecipue 

praecipue  si  plenum  corpus  sit,  sanguis  educen¬ 
dus  est,  sed  dejedis  viribus  hoc  nocet.  Exer¬ 
citatione  ex  toto,  praecipue  omni  qua  afficitur 
pulmo,  abstinendum  est,  sed  in  lenioribus  casi¬ 
bus  proficiant  equitatio  et  navigatio.  Utilia  re¬ 
media  refrigerantia  (praesertim  acidum  sulphuri - 
cum ),  optata ,  praeparata  ex  ferro,  quies,  et  ab¬ 
stinentia  sunt. 

Si  quando  humor  in  cellis  pulmonis  aut  ul¬ 
lis  pedoris  cavis  magna  copia  accumuletur,  di¬ 
ram  signorum  cohortem  gignit,  quae  Hydro- 
thorax  designatur.  Ei  haec  communia  sunt  ; 
respiratio  apprime  difficilis  existit,  facies  in¬ 
ter  ejus  initia  pallida  evadit,  sed,  cum  per 
ullum  tempus  duraverit  morbus,  livida,  (san¬ 
guine  nigro,  nam  debitas  mutationes  in  pulmone 
subire  non  potest,  illic  congesto  ob  ejus  in  cor 
transitum  difficilem),  fit ;  pedes,  praesertim  sub 
noctem,  et  saepe  aliae  corporis  partes,  tument 
ex  aqua ;  aeger  saepe  obdormiscit,  nunquam 
tamen  somno  arcto  fruitur,  sed  subito  et  quasi 
sponte  fua  propter  somnia  horrifica  e  somno  ex¬ 
citatur, 

quae  ad  morbos  a  statibus  morbidis  partium  res¬ 
pirationis  actionibus  inserventium  orientes  per¬ 
tinent,  proxime  quasdam  observationes  deside¬ 
rant  morbi  qui  ab  aere  e  pulmone  omnino  ex¬ 
cluso  aut  mephitibus  onusto  inspirato,  originem 
trahunt,  quique  respirationem  impediant. 

Refpiramen  iterque  animae  ex  variis  cau- 
sis  praeter  has  supra  positas  impediatur,  et 
tunc  vix  aliter  fieri  potest  quin  perbrevi  mors 
aderit ;  sed  si  auxilium  maturissime  adhibeatur 
nonnullae  hominem  ad  fe  restituendi  spes  sint* 
Hi  morbi  varie  auctoribus  pro  causa  denominan¬ 
tur,  sed  nostro  proposito  sat  erit  strangulationem 
et  suffocationem  enumerare.  Abunde  fabularum 
vix  aut  ne  vix  credibilium  decantatur  de  iis, 
qui,  postquam  aqua  per  longum  horae  spatium 
submersi  fuissent,  vitae  fuerint  restituti.  Quan- 
quam  hujusmodi  exemplis  vel  fictis  vel  non  de¬ 
bita  accuratione  relatis  nil  fidendum  est,  tamen 

E  v.  refutationi. 

refutationi  illorum  nihil  boni  sit,  dummodo  nos 
vitam  perituram  servare  ad  conandum  magis 
hortantur.  Post  strangulationem  jam  nunc  fac¬ 
tam  auxilium  forsan  fuerit  sanguinem  detrahere, 
incisa  vena  jugulari.  Corpore  in  aqua  submer¬ 
so,  ad  frictionem  ejus  omnibus  vehibus  exuti, 
quippe  quas  sanguinis  cursum  ad  vasa  superficiei 
solicitet,  lana  aut  manibus  nudis,  et  ad  alios 
modos  calorem  naturalem  instaurandi,  confugi¬ 
endum  e(L  In  utroque  casu  in  conclave  quam 
maximum  affertur  corpus,  et  turba  hominum 
ingredi  prohibetur  ;  oportet  gas  respirationi 
.commodum,  velut  aera  asthereum,  vel  gas  mi¬ 
norem  azoti  portionem  habens,  et  prae  omnibus 
gas  exhilarans ,  seu  oxydum  azoii  gaseosum,  in  pul¬ 
monem  folle  duplice,  vel  alio  instrumento  quod 
sub  manu  sit  et  ad  idem  quadret,  impellere,  et 

Illud  impurum  redditum  vicissirn  extrahere ; 

*  J 

dum  congruenter  cum  ejus  impulsione  et  expul¬ 
sione  motus  respirationis,  manibus  ad  thoracem 

\ 

adhibitis,  imitandi  sunt.  Proderit  etiam,  si  ub 
Ium  prodesse  possit,  cor  ad  motum  movere  suc¬ 
cussibus 

cussibus  electricitatis  vel  gafaanismi  per  ejus  re¬ 
gionem  immissis.  Talibus  remediis  periturum 
ab  interitu  praematuro  retrahamus,  et  dum  ullge 
supersint  tam  jucundum  efficiendi,  utcunque 
minimae  spes,  nemo  a  conatibus,  nisi  qui  homi¬ 
nis  crudelis  officio  satis  faciat,  desistet. 

Sequitur  nunc  ut  effectus  aeris  mephitibus 
onusti  explicem ;  nequaquam  tamen  faciam,  ut 
enumerem  omnes  hujuscemodi  affectiones,  quae 
fere  innumerae,  sed  cumprimis  appropinquae 
sunt.  Frequentissima  omnium  ea  eft  qua  aer 
gase  acido  carbo?iico  refertus  inspiratur,  quod 
carbone  incendente,  fermentatione  vegetabili, 
vel  mutationibus  quibusdam  chemicis  subterrane¬ 
is,  exoriatur.  Raro  sed  mortem  subito  hoc  indu¬ 
cit  ;  sed  si  ulla  restat  vitae  scintilla,  aera  purum 
adhibendo,  aut,  ut  commodo  canibus  in  spelunca 
propter  Neapolim  (jgrotto  dei  cani  Itali  vocant) 
suffocatis  fileri  dicitur,  corpus  instanter  aqua  fri¬ 
gida  immergendo,  excitetur.  Germani  et  Russi 
saepe  exponi  huic  gasi  a  carbone  incendente 

extricato, 

extricato,  et  aera  purum  corpusque  nive  refri» 
geratum  optima  invenire  remedia,  feruntur. 


Ouinetiam  aer  ipse  alias  bene  multas  subit 

/  * 

mutationes,  ut  magis  aut  minus  peccans  in  quan¬ 
titate  gasis  azotici ,  vel  aliis  mephitibus  onustus, 
aut  peccans  in  ejus  gravitate,  quanquam  multo 
minus  in  corpus  humanum  pollent  ejus  dotes 
mechanica ,  quam  olim  medici  fibimet  persuasere. 
De  illis  tamen  neque  limites,  neque  propositum, 
hujus  operis,  aut  sinunt,  aut  postulant,  ut  aga- 


tur. 

